**TERENSKA NASTAVA---27.10.2009.**

**IV.a , IV .b i IV. c**

**Osnovna škola Velika Mlaka**

**Velika Mlaka**

**KRAPINA – TRAKOŠĆAN – MARIJA BISTRICA**

**CILJ :**

Cilj je naše terenske nastave bio aktivno sudjelovanje učenika pri

ponavljanju, utvrđivanju i učenju, otkrivanjem u neposrednoj životnoj

stvarnosti brežuljkastih krajeva u kojemu su se učenici susreli s prirodnom

i kulturnom okolinom, ljudima koji u njoj žive i koji su utjecali na okolinu.

**ZADATCI :**

**a)Obrazovni :**

Ponoviti već stečeno znanje o prirodno zemljopisnim obilježjima

brežuljkastih krajeva, znanja o gospodarstvu i zanimanjima stanovništva

te upoznati neke kulturno-povijesne znamenitosti brežuljkastog kraja .

**b)sposobnosti :**

Razvijati kod učenika sposobnost promatranja, uočavanja , uspoređivanja

mišljenja, logičnog zaključivanja i pamćenja .

**c ) odgojni :**

Razvijati pozitivne stavove i ljubav prema užem i širem zavičaju kao i

Domoljublje. Razvijati interes za geografsko i kulturno upoznavanje svih

krajeva svoje domovine .

**PLANIRANJE I PRIPREMANJE :**

**Učenici su se nekoliko dana ,marljivim radom u skupinama pripremali**

**istraživanjem prikupljenih materijala iz različitih izvora znanja pripremali su izvještaj o:**

1. **Krapina--geografski smještaj,klima , prošlost grada , povijest**

****

1. **Hušnjakovo –saznati sve o prapovijesti**

****

1. **Trakošćan ---kulturno povijesni spomenik**

****

1. **Macelj –spomen obilježje žrtvama križnog puta**

****

1. **Marija Bistrica---Hrvatsko nacionalno svetište**

****

**Svaka skupina koristila je enciklopedije , udžbenike i internetske stranice**

**za izradu svog zadatka.**

**Tako smo kroz igru ponovili stečeno znanje , koristili korelaciju predmeta , hrvatskog jezika , prirode i društva , matematike ,likovne kulture, glazbene kulture, TZK i vjeronauka .**

**OSTVARIVANJE :**

**Turistička agencija „RTA d.o.o.“ organizirala je kvalitetan prijevoz**

**turističkim autobusom i razgled prema programu stručnog pratitelja.**

**Cijena po učeniku je bila 190,00 kn .**

**Terenska nastava je bila dobro pripremljena i izvrsno izvedena.**

**Učenici su zadovoljni i oduševljeni viđenim i naučenim.**

**Nakon obavljenog putovanja izradili smo prezentaciju u PowerPointu.**

**NA BRDU HUŠNJAKOVU POSJETILI SMO MUZEJ EVOLUCIJE**

**Hušnjakovo je najpoznatije svjetsko nalazište ljudske vrste Homo sapiens**

**neanderthalensis te pripada najvećim nalazištima paleolitskih staništa**

**neandertalskog čovjeka u svijetu. Muzejski postav sadrži arheološku ,**

**geološku i paleontološku zbirku u koju se ubrajaju fosilni ostaci više**

**desetaka individua različitog spola, životinja te kamenog paleolitskog oruđa.**

**Na terenskoj su nastavi učenici vidjeli i naučili mnogo o**

**lokalitetu Hušnjakovo i u Muzeju evolucije najpoznatije otkriće lubanja C .**

**Sve je počelo 1899.godine kada je u Krapinu stigao D. G. Kramberger.**

**Radnici koji su kopali temelje za kuće i različite stambene zgrade pronašli**

**Su kamenje čudnog oblika, a kasnije se ustanovilo da su to ostaci pračovjeka. Pračovjek je na ovim prostorima živio prije 130 000 godina**

**tj. prije zadnjeg ledenog doba. Pronađeno je i 2000 komada kostiju životinja iz paleolitika (starijeg kamenog doba ). Posebno su učenicima zanimljivi bili fosilni ostaci biljaka i životinja pronađeni u našem razdoblju.**

**MUZEJ LJUDEVITA GAJA**

**Ove godine je 200-ta obljetnica rođenje Ljudevita Gaja , vođe hrvatskog narodnog preporoda i tvorca ilirizma pa smo stoga posjetili njegovu rodnu**

**kuću koja je uređena kao memorijalni muzej te sadrži eksponate vezane uz**

**samog Ljudevita Gaja kao što su slikarska ostvarenja slikara Ivana Tišova,**

**portreti Gaja i obitelji te namještaj i Gajeve rukopise .**

**Spomenik Ljudevita Gaja postavljen je na istoimenom trgu u središtu Krapine 1891. godine . Djelo je poznatog kipara Ivana Rendića .**

**TRAKOŠĆAN**

**Najpoznatiji i najposjećeniji dvorac Hrvatskog zagorja je Trakošćan .**

**Dvorac je bio u vlasništvu grofova Drašković, koji su slovili za najpopularnije plemiće iz feudalnih vremena .Dvorac je savršen sklad**

**prirode i arhitekture . Smješten je na brežuljku s perivojem usred park šume i spada u spomenike kulture i prirode najviše kategorije .**

**Nije poznato tko ga je sagradio i kada ,ali je vjerojatno da je nastao u 14. stoljeću kao manja utvrda .Prvi puta se spominje 1334.godine u popisu župa , od 1953.g. u dvorcu je stalna muzejska postava , koja osim vjerne**

**rekonstrukcije ambijenata iz razdoblja obnove sadrži vrijedne primjerke**

**baroknoga namještaja i sitnih predmeta . Danas je dvorac u vlasništvu**

**Republike Hrvatske .**

**MARIJA BISTRICA**

**Marija Bistrica je najveće marijansko svetište , smješteno u jugoistočnom dijelu Hrvatskog zagorja na sjevernim obroncima Zagrebačke gore ,**

**udaljeno 30-tak kilometara od glavnog grada .Svetište Majke Božje Bistričke ima kroz stoljeća važno središnje mjesto u vjerskom životu**

**hrvatskog naroda .**

**Učiteljice :**

**4.a r. Štefica Ružić**

**4.b r. Danica Gazić**

**4.c r. Suzana Šepović**